CELEX: 32014D0905
Language: lv
Date: 2014-12-11 00:00:00
Title: 2014/905/ES: Komisijas Īstenošanas lēmums ( 2014. gada 11. decembris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū metilvinilētera un maleīnskābes anhidrīda kopolimēru kā jaunu pārtikas sastāvdaļu (izziņots ar dokumenta numuru C(2014) 9333)

13.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 358/47
            
         KOMISIJAS ĪSTENOŠANAS LĒMUMS
   (2014. gada 11. decembris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū metilvinilētera un maleīnskābes anhidrīda kopolimēru kā jaunu pārtikas sastāvdaļu
   
      
         (izziņots ar dokumenta numuru C(2014) 9333)
      
   
   (Autentisks ir tikai teksts angļu valodā)
   
      (2014/905/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Reading Scientific Services Ltd.2008. gada 30. jūnijā Nīderlandes kompetentajām iestādēm iesniedza lūgumu par metilvinilētera un maleīnskābes anhidrīda kopolimēra kā jaunas pārtikas sastāvdaļas laišanu tirgū izmantošanai par košļājamās gumijas bāzi.
            
         
               (2)
            
            
               Nīderlandes kompetentā pārtikas produktu novērtējuma iestāde 2011. gada 14. jūlijā sniedza sākotnējo novērtējuma ziņojumu. Šajā ziņojumā tā secināja, ka metilvinilētera un maleīnskābes anhidrīda kopolimērs atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (3)
            
            
               Komisija 2011. gada 18. augustā sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā tika sniegti pamatoti iebildumi.
            
         
               (5)
            
            
               Komisija 2012. gada 12. jūnijā apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par metilvinilētera un maleīnskābes anhidrīda kopolimēru kā jaunu pārtikas sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA2013. gada 10. oktobrī pieņēma zinātnisku atzinumu par metilvinilētera un maleīnskābes anhidrīda kopolimēra (košļājamās gumijas bāzes sastāvdaļa) kā jaunas pārtikas sastāvdaļas nekaitīgumu (2), kurā secināts, ka, lietojot šo produktu ierosinātajos veidos un daudzumos, tas ir nekaitīgs.
            
         
               (7)
            
            
               Atzinumā sniegtais pamatojums ir pietiekams, lai secinātu, ka metilvinilētera un maleīnskābes anhidrīda kopolimērs, ierosinātajos veidos un daudzumos lietots košļājamās gumijas bāzes sastāvā, atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Metilvinilētera un maleīnskābes anhidrīda kopolimēru, kā norādīts pielikumā, drīkst laist Savienības tirgū kā jaunu pārtikas sastāvdaļu lietošanai košļājamās gumijas bāzes sastāvā ar maksimālo devu 2 % no gatavā košļājamās gumijas produkta sastāva.
   2. pants
   Ar šo lēmumu atļautās jaunās košļājamās gumijas bāzes nosaukums uz to saturoša pārtikas produkta marķējuma ir “košļājamās gumijas bāze (tostarp metilvinilētera un maleīnskābes anhidrīda kopolimērs)” vai “košļājamās gumijas bāze (tostarp CAS Nr. 9011-16-9)”.
   3. pants
   Šis lēmums ir adresēts uzņēmumam Reading Scientific Services Ltd., The Lord Zuckerman Research Centre, Whiteknights Campus, Pepper lane, Reading, RG6 6LA, Apvienotā Karaliste.
   
      Briselē, 2014. gada 11. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2013; 11(10):3423.
   
   
      PIELIKUMS
      METILVINILĒTERA UN MALEĪNSKĀBES ANHIDRĪDA KOPOLIMĒRA SPECIFIKĀCIJA
      
         Definīcija
      
      Metilvinilētera un maleīnskābes anhidrīda kopolimērs ir metilvinilētera un maleīnskābes anhidrīda bezūdens kopolimērs.
      
         Struktūrformula
      
      
         
      
         Apraksts: birstošs, balts līdz bālgans pulveris.
      
         Identifikācija
      
      
                  
                     CAS Nr.
               
               
                  9011-16-9
               
            
         Tīrība
      
      
                  Pamatvielas saturs
               
               
                  Vismaz 99,5 % sausnā
               
            
                  Īpatviskozitāte (1 % MEK)
               
               
                  2–10
               
            
                  Atlikušais metilvinilēters
               
               
                  Ne vairāk kā 150 ppm
               
            
                  Atlikušais maleīnskābes anhidrīds
               
               
                  Ne vairāk kā 250 ppm
               
            
                  Acetaldehīds
               
               
                  Ne vairāk kā 500 ppm
               
            
                  Metanols
               
               
                  Ne vairāk kā 500 ppm
               
            
                  Dilauroilperoksīds
               
               
                  Ne vairāk kā 15 ppm
               
            
                  Kopā smagie metāli
               
               
                  Ne vairāk kā 10 ppm
               
            
         Mikrobioloģiskie kritēriji
      
      
                  Kopīgais aerobo mikroorganismu skaits
               
               
                  Ne vairāk kā 500 KVV/g
               
            
                  Pelējums/raugs
               
               
                  Ne vairāk kā 500 KVV/g
               
            
                  Escherichia coli
               
               
                  Negatīvs tests
               
            
                  
                     Salmonella spp.
               
               
                  Negatīvs tests
               
            
                  Staphylococcus aureus
               
               
                  Negatīvs tests
               
            
                  Pseudomonas aeruginosa
               
               
                  Negatīvs tests